MARCH 13, 2014
XEXEA ME ƑE NYADZƆDZƆWO
Yehowa Ðasefowo Ðe Biblia Yeyea Ƒe Nuŋɔŋlɔ Lolotɔ Ðe Go
NEW YORK
Ðasefoawo ɖe Xexe Yeye Gɔmeɖeɖe Biblia yeye sia fe tata si ame geɖe zãna la ɖe go le kpekpe tɔxɛ aɖe si wowɔ tso October 5 va se ɖe 6, 2013 dzi me, eye amewo kpɔ gome le kpekpe sia me to internet-kadodo dzi le dukɔ 31 me. Enye fe 1984 fe tata si ŋu wotrɔ asi le eme kɔ wu. Tso October 7, 2013 dzi la, Ðasefowo to dɔwɔnu si nye JW Library si nana be wotea ŋu zãa Biblia sia le mɔ̃ vovovowo dzi la vɛ, eye amewo zã dɔwɔnu sia tsɔ wɔ Biblia sia fe kɔpi miliɔn ɖeka akpe alafa ene kloe le internet dzi. Xexe Yeye Gɔmeɖeɖe Biblia le fɔmat vovovowo hã me le internet dzi nyatakakadzraɖofe si nye www.jw.org.
Titinanuŋɔŋlɔ siwo ade 60,000 kloe hã le eme siwo kpena ɖe Biblia-xlẽlawo ŋu wosea Biblia me nuŋlɔɖiwo gɔme nyuie. Tsɔ kpe ɖe eŋu la, foto siwo le amadede vovovowo me, Biblia me nyigbawo fe nɔnɔmetatawo kple aɖaka siwo ɖe ale si amewo nɔ agbee le Biblia-ŋlɔɣiwo me la me tsitotsito hã le eme. Efe akpa si nye megbenyawo fo nu tso nyatiwo abe Biblia gɔme ɖeɖe ŋuti mɔfiamewo kple ale si woŋlɔ Biblia hekpɔ etae ŋu.
Wona Mawu fe ŋkɔa dze le fe 1984 fe Xexe Yeye Gɔmeɖeɖe Biblia me le tefe 7,000 sɔŋ. Tsɔ kpe ɖe eŋu la, Mawu fe ŋkɔa gadze le asinuŋɔŋlɔgbalẽ xoxotɔ kekeake siwo ŋu wova ke ɖo nyitsɔ laa fe akpa bubu aɖewo hã, eye wodee le akpa siawo hã le fe 2013 fe tata yeye sia me. Elabena esi woku nu me tso Ƒukukua fe Agbalẽxatsaxatsawo kple asinuŋɔŋlɔgbalẽ xoxotɔwo me la, wokpɔe be Mawu fe ŋkɔa gadze le tefe ade bubuwo, eye wodee tefe mawo katã le Xexe Yeye Gɔmeɖeɖe Biblia yeye sia me. Wodze le Ʋɔnudrɔ̃lawo 19:18; 1 Samuel 2:25; 6:3; 10:26; 23:14, 16. Megbenyawo gafo nu tso ale si wozã Mawu fe ŋkɔa le blema Hebrigbe kple Helagbe me kpakple ale si wòdze le Biblia-gɔmeɖeɖe siwo le egbegbe gbegbɔgblɔ vovovowo mee me la ŋu.
Tso gbe aɖe gbe kee Ðasefowo ɖea Xexe Yeye Gɔmeɖeɖe Biblia gɔme, tanɛ hemana na amewo, eye agbalẽnyalagãwo dea asixɔxɔ Biblia sia ŋu ŋutɔ ɖe ale si wòde pɛpɛpɛ ta. Woɖe Biblia sia fe bliboa ɖe go zi gbãtɔ le fe 1961 me le Eŋlisigbe me. Le fe 1963 me la, nyadzɔdzɔgbalẽ aɖe (The New York Times) ka nya ta be abe ale si woɖe gbefãe le Ðasefowo fe takpekpe si wowɔ le Yankee Stadium ene la, woaɖe Xexe Yeye Gɔmeɖeɖe Biblia gɔme ɖe gbegbɔgblɔ ade bubuwo me. Tso ɣemaɣi la, Ðasefowo ta Biblia sia ɖe gbegbɔgblɔ 120 kple edzivɔwo me. Nyitsɔ laa la, Xexe Yeye Biblia Gɔmeɖeɖe Kɔmitia ɖoe be yeagbugbɔ asi trɔ le Xexe Yeye Gɔmeɖeɖe Biblia ŋu ale be wòasɔ ɖe egbegbe Eŋlisigbe nu eye emenya aɖewo gɔme sese nanɔ bɔbɔe wu, ale be eme nakɔ eye exexlẽ nanɔ bɔbɔe wu. Eye alea tututue wotrɔ asi le eŋui.
Afetɔ J. R. Brown, si nye Yehowa Ðasefowo fe nyanuɖela le wofe dɔwɔfegã la, gblɔ be: “Dzidzɔ gã aɖee wònye ɣemaɣi esi woxɔ Xexe Yeye Gɔmeɖeɖe Biblia gbãtɔ fe 50 aɖewoe nye esi va yi, gake dzi dzɔ mí wu gbɔgblɔ esi míexɔ gɔmeɖeɖe yeye sia. Míafe taɖodzinue nye be míaɖe Ŋɔŋlɔ Kɔkɔeawo gɔme wo gɔme sese nanɔ bɔbɔe na ame sia ame, evɔ míazã nya siwo de pɛpɛpɛ, nya siwo ŋu bubu le siwo amewo zãna egbea le nufofo me.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
eng_Latn ewe_Latn ewe_Latn eng_Latn ewe_Latn ewe_Latn ewe_Latn ewe_Latn ewe_Latn ewe_Latn zho_Hant